UNIUNEA NAŢIONALĂ A BAROURILOR DIN ROMÂNIA

***Consiliul Uniunii***

**HOTĂRÂREA Nr. 179/21-22 martie 2025**

**privind ratificarea Deciziei Comisiei Permanente nr. 257/23 ianuarie 2025**

**privind organizarea examenului de primire în profesie - sesiunea aprilie 2025 și mandatarea Comisiei Permanente să îndeplinească atribuțiile Consiliului U.N.B.R. privind și celelalte aspecte legate de organizarea și validarea examenului**

În conformitate cu prevederile art. 17 alin. (1), art. 66 lit. h) din Legea nr. 51/1995 pentru organizarea și exercitarea profesiei de avocat, republicată, cu modificările și completările ulterioare (denumită în continuare Lege), și ale art. 33 - 37 din Statutul profesiei de avocat, cu modificările și completările ulterioare (denumit în continuare Statut),

Ținând cont de Hotărârea Consiliului UNBR nr. 117/13-14.12.2024 prin care s-a aprobat calendarul activităților ce urmează a fi desfășurate în anul 2025 de către organele de conducere colectivă ale profesiei de avocat la nivel național,

Analizând Decizia Comisiei Permanente nr. 257/23 ianuarie 2025 privind organizarea examenului de primire în profesie - sesiunea aprilie 2025,

Consiliul UNBR, întrunit în ședința din 21/22 martie 2025, a adoptat următoarea

**HOTĂRÂRE:**

**Art. 1.** **– (1)** Se ratifică Decizia Comisiei Permanente nr. 257/23 ianuarie 2025 privind organizarea examenului de primire în profesie - sesiunea aprilie 2025.

**(2)** Se mandatează Comisia Permanentă a UNBR să îndeplinească atribuțiile Consiliului UNBR privind și celelalte aspecte legate de organizarea și validarea examenului de primire în profesie, urmând ca deciziile Comisiei Permanente să fie supuse ratificării Consiliului UNBR.

**Art. 2.** – **(1)** Prezenta Hotărâre se publică pe pagina de web a UNBR ([www.unbr.ro](http://www.unbr.ro)) și va fi comunicată barourilor, INPPA și membrilor Consiliului UNBR.

**(2)** INPPA și barourile vor asigura publicarea prezentei hotărâri pe paginile de web ale acestora.

**CONSILIUL UNIUNII NAȚIONALE A BAROURILOR DIN ROMÂNIA**